Supreme Chukka Boot 95 "supreme" - Vans - vn0k6m18n - navy/snake | Flight Club
https://www.flightclub.com/vans-supreme-chukka-boot-95-navy-snake-402859 15469 supreme chukka boot 95 "supreme" 0.0000 USD OutOfStock /Footwear /Footwear/Vans /All Products /Men vans supreme chukka boot 95 (2010) 0.0000 vans 1970-01-01
supreme chukka boot 95 "supreme" Packham ontken skuld en gee geen verduideliking | Netwerk24
Deur Jana Breytenbach 11 Maart 2019 13:17
Rob Packham het geen pleitverduideliking verskaf oor die dag waarop sy vrou, Gill, verdwyn en later verkool in die kattebak van haar motor gevind is nie.
Rob Packham in die hooggeregshof in Kaapstad. Foto: Jaco Marais
Hy het Maandag in die hooggeregshof in Kaapstad skuld op aanklagte van moord en regsverydeling ontken. Nadat die staat die aanklagte aan Packham gestel het, het sy regsverteenwoordiger, adv. Craig Webster SC, gesê hy ontken skuld en sal geen pleitverduideliking by die hof indien nie.
Regter Elize Steyn het hom gevra of dit korrek is, waarop Packham geantwoord het: “Ja, u edele.”
Adv. Susan Galloway, die staatsaanklaer, het hierna die eerste getuie, Bernice Moore, geroep.
Sy het saam met Gill Packham by die Springfield Convent School in Wynberg as sekretaresse gewerk.
Moore het getuig dat Gill op 22 Februarie 2018 nie vir werk opgedaag het nie. Hulle ry dieselfde roete na die skool, en sy het haar nie langs die pad gesien nie.
“Ek het haar verskeie kere probeer bel, maar kon haar nie in die hande kry nie.”
Sy het later die bestuur van die skool in kennis gestel dat Gill nie opgedaag het nie, en hulle het iemand na haar huis in Constantia gestuur om te gaan kyk of sy daar is.
“Die man het teruggekom en gesê die alarm is aan en niemand is daar nie.”
Moore het Packham gebel om uit te vind of hy weet waar sy vrou is.
Bernice Moore het saam met Gill Packham gewerk en was bekommerd toe sy nie by die skool opgedaag het nie. Foto: Jaco Marais
“Toe ek met hom oor die telefoon praat, het ek ’n vreemde gevoel gekry omdat hy gesê het hy wil sien met wie hy praat. Dit het my ongemaklik laat voel.”
Webster het vir Moore gevra hoekom sy ’n vreemde gevoel gekry het toe sy met Packham gepraat het.
Sy het gesê dit was omdat hy gesê het hy wil sien met wie hy praat.
Webster het dit aan Moore gestel dat dit nie vreemd is nie, omdat hy sy vrou, wat vermis is, gesoek het.
Moore het nie hierop kommentaar gelewer nie.
Meer oor: Rob Packham | Gill Packham | Hooggeregshof | Kaapstad | Packham-Moordverhoor | Verhoor
REGSTREEKS: Packham se verhoor begin